Tönet, ihr Pauken! Erschallet, Trompeten!

eta|Maria Jozefa, ĉefdukino de Aŭstrujo, elektoprincino de Saksujo kaj rexino de Polujo – bopatrino kaj prakuzino de Aŭgusto la forta
Tönet, ihr Pauken! Erschallet, Trompeten! (BWV 214 resp. BC G19), ankaŭ konanta kiel reĝino-kantato, estas profana kantato de Johann Sebastian Bach.

 Ekesto 
La verko estis prezentata la 8-an de decembro 1733 kiel bondezirkantato okaze de la naskiĝdatreveno de Maria Jozefa, elektoprincino de Saksujo kaj reĝino de Polujo, kun la subtitolo Dramma per musica. Bach reuzis la movimentojn 1, 5, 7 kaj 9 kun alia teksto kaj nur malmultaj muzikaj adaptadoj in la 1-a, 2-a kaj 3-a parto de la Kristnask-oratorio laŭ la procedo de Parodio; tiuj ĉi do spertis vastan konatecon.

 Temo 
En la naŭmovimenta verko, kies libretisto ne estas konata, kvar diinoj el la antikva mitaro laŭdas la reĝinon.

 Ensemblo 
 Bellona, diino de la milito (soprano)
 Atena, diino de la muzoj kaj de la scienco (aldo)
 Ejreno, diino de la paco (tenoro)
 Fama, diino de la gloro (baso)
 orkestro kun 3 trumpetoj, timbaloj, 2 transversaj flutoj, 2 hobojoj, hobojo de amoro, 2 violonoj, vjolo, ĝeneralbaso

Bach ne eksplicite preskribis plurfoje okupitan ĥoron.

 Apartaĵoj 
Temas pri unu el la multaj bondezirkantatoj ekestintaj inter 1733 kaj 1744, kiuj kiel okazaj komponaĵoj estis destinitaj por nur unufoja prezentado. Eble Bach volis per la reuzado en Weihnachtsoratorium konservi la elstarajn kaj por li plej gravajn partojn de la verko. La teksto „Tönet, ihr Pauken! Erschallet, Trompeten!“ (Eksonu, timbaloj! eksonu trumpetoj!) estas impone antaŭenigata en la enkonduka ĥoro per la sinsekvo de la menciitaj instrumentoj. La transigado de profana origino al ciklo de sakralaj kantatoj destinata por la kristnasktempo laŭ la baroka mondkompreno ne estis problema. Ekzemple timbaloj kaj trumpetoj estis uzeblaj kaj kiel atributoj de la monda reĝeco kaj ankaŭ por la glorado de la "reĝo" Kristo. La verko estas pregita de ĝoje festa humoro konvena al la okazo kaj apartenas al la ĝis nun plej popularaj profanaj kantatoj de Bach.

 Literaturo 
 Alfred Dürr: Johann Sebastian Bach: Die Kantaten. Bärenreiter-Verlag, Kassel 1999, ISBN 3-7618-1476-3
 Werner Neumann: Handbuch der Kantaten J.S.Bachs, 1947, 5. Aufl. 1984, ISBN 3-7651-0054-4
 Hans-Joachim Schulze: Die Bach-Kantaten: Einführungen zu sämtlichen Kantaten Johann Sebastian Bachs. Leipzig: Evangelische Verlags-Anstalt; Stuttgart: Carus-Verlag 2006 (Edition Bach-Archiv Leipzig) ISBN 3-374-02390-8 (Evang. Verl.-Anst.), ISBN 3-89948-073-2 (Carus-Verl.)
 Christoph Wolff, Ton Koopman: Die Welt der Bach-Kantaten. Verlag J. B. Metzler, Stuttgart, Weimar 2006, ISBN 978-3-476-02127-4

 Eksteraj ligiloj 
 Aufbau und vollständiger Text der Kantate


Kategorio:Verkoj de 1733
Kategorio:Verkoj de Johann Sebastian Bach
Kategorio:Kantatoj de Johann Sebastian Bach